8. ΒΑΣΙΛΙΚΟΝ ΔΙΑΤΑΓΜΑ υπ’ αριθ. 334 της 1/13 Ιουλ. 1963 (ΦΕΚ Α΄ 90) Περί διαγραφής κινητού επισήματος υπό Εταιρειών περιωρισμένης ευθύνης. Έχοντες υπ’ όψιν: 1)τας διατάξεις του άρθρ. 39 του από 28 Ιουλ. 1931 Δ/τος «περί κώδικος των Νόμων περί τελών χαρτοσήμου» ως ισχύει και 2)την υπ’ αριθ. 265/1963 γνωμοδότησιν του Συμβουλίου Επικρατείας, προτάσει του Ημετέρου επί των Οικονομικών Υπουργού, απεφασίσαμεν και διατάσσομεν: Άρθρον μόνον.-Αι Εταιρείαι περιωρισμένης ευθύνης, ων τα καταστατικά εισίν νομίμως εγκεκριμένα, δύνανται να διαγράφωσι το κινητόν επίσημα δια σφραγίδος επιτιθεμένης επ’ αυτού και φερούσης την επωνυμίαν και τον σκοπόν της εταιρείας, τον τόπον εν ω γίνεται η διαγραφή και την χρονολογίαν (ημέραν, μήνα και έτος) της διαγραφής. Το εκτύπωμα της σφραγίδος δέον να καταλαμβάνη και μέρος του χάρτου επί του οποίου το κινητόν επίσημα. Εκτύπωμα της τοιαύτης σφραγίδος, της οποίας το πρωτότυπον δέον να εγκριθή υπό του Υπουργού των Οικονομικών, κατατίθεται προ πάσης χρήσεως εις τον Οικονομικόν Έφορον, συντασσομένου δια την κατάθεσιν ταύτην πρωτοκόλλου εις διπλούν μνημονεύοντος τας εγκρινούσας ή τροποποιούσας το καταστατικόν της Εταιρείας Υπουργικάς αποφάσεις. 